**มาตรการให้ผู้มีส่วนได้ส่วนเสียมีส่วนร่วมในการป้องกันทุจริต**

**ขององค์การบริการส่วนตำบลในเมือง**

การมีส่วนร่วมของประชาชน หมายถึง การกระจายโอกาสให้ประชาชนได้เข้ามามีส่วนร่วมทางการบริหารเกี่ยวกับการตัดสินใจในเรื่องต่างๆ รวมทั้งการจัดสรรทรัพยากรของชุมชนและของชาติที่จะส่งผลกระทบต่อชีวิตและความเป็นอยู่ของประชาชน การมีส่วนร่วมในการออกกฎหมาย ตลอดจนการมีส่วนร่วมในการตรวจสอบการใช้อำนาจหน้าที่ของรัฐ

ทั้งนี้ องค์การบริหารส่วนตำบลในเมือง ได้กำหนดวิธีการให้ผู้มีส่วนได้ส่วนเสียสามารถเข้ามามีส่วนร่วมกับหน่วยงานท้องถิ่นได้ ดังนี้

• การลงมติสมัครเป็นผู้บริหารหรือสมาชิกสภา อบต.

• การใช้สิทธิเลือกตั้งผู้บริหารหรือสมาชิกสภา อบต.

• การเสนอให้มีการออกข้อบัญญัติท้องถิ่น

• การเสียภาษีอากร และค่าธรรมเนียมต่างๆที่ อบต.จัดเก็บเพื่อนำมาใช้ในการบริหารงานภายในหน่วยงาน

• การให้ข้อเสนอแนะแก่ผู้บริหารท้องถิ่นในการดำเนินงาน/โครงการต่างๆ

**การมีส่วนร่วมตรวจสอบการบริหารงานของ อบต.**

1. ติดตามตรวจสอบการบริหารงานของ อบต.ว่าดำเนินงานด้วยความโปร่งใสยุติธรรมตรงตามความต้องการของประชาชนหรือไม่

2. ติดตามตรวจสอบการใช้จ่ายงบประมาณตามข้อบังคับงบประมาณรายจ่ายประจำปีของ อบต.ว่าถูกต้อง

โปร่งใส และเกิดประโยชน์หรือไม่

3. ขอทราบข้อมูลข่าวสารจาก อบต.หากเห็นว่าทำงานไม่โปร่งใส

4. การเข้าร่วมประชาคมท้องถิ่นเพื่อแสดงความคิดเห็นประกอบการพิจารณาแผนงานโครงการหรือ

กิจกรรมต่างๆที่มีผลกระทบต่อประชาชนในท้องถิ่น

5. ตรวจสอบแผนพัฒนาของ อบต.ว่าตรงกับปัญหาความเดือดร้อนและความต้องการของประชาชนหรือไม่

6. คัดค้านข้อบังคับ หรือมติของ อบต. ที่ทำให้ประชาชนเดือดร้อน

7. ถอดถอนผู้บริหารหรือสมาชิกสภา อบต. ที่มีพฤติกรรมไม่สุจริต